En o sieglo XIX os otomans preban d'introducir reformas que no intresan a la oligarquía feudal, que fomentan revueltas. Omer Pachá, un serbio de Croacia, restableix l'orden en 1850 y imposa una administración centralizata. En 1862 os cristians se subleban y en 1875 esclata una revuelta campesina en Herzegovina que contina por Bosnia. Os serbios y montenegrins l'apoyan. Se produce una crisi internacional que será enchaquia d'o congreso de Berlín de 1878, que deixará que o Imperio Austro-Hongaro ocupe y administre Bosnia-Herzegovina y prenga o control d'o Sanchac de Novi Pazar. En 1882 Bosnia queda baixo un gobernador civil, l'hongaro Kállay, que ocupa o puesto dica 1903.